7e1497fd0acb3531d8bae34becbc0786
hvilken ulykkesforsikring skal jeg købe?
forsikringsguiden.dk
2021.39
 hvilken forsikring du skal vælge er en individuel vurdering, som afhænger af dine behov, fx hvad du beskæftiger dig med, og hvor godt du vil sikre dig. på forsikringsguiden.dk kan du sammenligne priser og dækning på ulykkesforsikringer.   hvis du køber en heltidsulykkesforsikring, er du dækket hele døgnet. sker ulykken under arbejde, kan du også få erstatning fra arbejdsgiverens arbejdsskadeforsikring. læs mere om arbejdsskadeforsikring her. er du fx studerende, ledig eller pensionist, skal du have en heltidsforsikring.   køber du en fritidsulykkesforsikring, er du alene forsikret i fritiden. det betyder også, at du ikke er dækket, når du arbejder for andre - heller ikke selvom det sker i fritiden. ved vennetjenester kan du i stedet være omfattet af lov om arbejdsskade. læs mere om forsikring ved vennetjenester her . 
e0d82bf86da6315b51bd297409420d60
hvor alvorligt skal jeg komme til skade, for at min ulykkesforsikring dækker?
forsikringsguiden.dk
2021.39
 de fleste ulykkesforsikringer dækker, når ulykken medfører et varigt mén på mindst 5 procent. hos nogle forsikringsselskaber kan du købe forsikringen med en højere ménprocent, fx 8 eller 11 procent. på den måde får du en billigere forsikring, men det betyder samtidig, at der skal mere til for, at forsikringen dækker.     på arbejdsmarkedets erhvervssikrings hjemmeside , kan du finde en méntabel, hvor du kan se en vejledende ménprocent for en given skade. 
a93ad9706113d77e1490642d094db86e
dækker min ulykkesforsikring mén efter sygdom?
forsikringsguiden.dk
2021.39
 nej, en almindelig ulykkesforsikring dækker ikke invaliditet efter sygdom eller lidelser. i nogle forsikringsselskaber kan du udvide din ulykkesforsikring med en dækning ved sygdom. 
3c87a871f6a59bff7fecaaee4c24c73b
kan jeg få erstatning, hvis jeg var fuld, da jeg kom til skade?
forsikringsguiden.dk
2021.39
 en ulykkesforsikring dækker ikke, hvis hovedårsagen til, at du kom til skade er, at du var fuld. det er altid en konkret vurdering ud fra de faktiske omstændigheder. du er altså ikke automatisk afskåret fra at få erstatning, hvis du er beruset.   eksempler hvis du i beruset tilstand går rundt på motorvejen eller togskinnerne, kan det være svært at få erstatning. falder du derimod over en ujævnhed i fortovet på vej hjem fra byen, udelukker beruselsen ikke erstatning.   